ORDIN

pentru aprobarea exceptării de la aplicarea prevederilor art.11 din Normele de igienă și sănătate publică privind mediul de viață al populației, aprobate prin Ordinul ministrului sănătății nr. 119/2014, a programelor gestionate de Agenția Națională a Zonei Montane, pe perioada implementării investițiilor, respectiv până la data de 29.12.2023

 Văzând Referatul de aprobare nr. …. al Direcţiei Generale Sănătate Publică şi Programe de Sănătate din cadrul Ministerului Sănătății,

având în vedere:

- dispozițiile art. 6 lit. e) pct. 3 din Legea nr. 95/2006 privind reforma în domeniul sănătății, republicată, cu modificările și completările ulterioare;

- prevederile art. 11 din Ordinul ministrului sănătății nr.1257 din 10 aprilie 2023 pentru modificarea Normelor de igienă şi sănătate publică privind mediul de viaţă al populaţiei, aprobate prin Ordinul ministrului sănătăţii nr. 119/2014

- prevederile art. 7 alin. (2) lit. a) și ale pct. 1 lit. g) din Anexa nr. 3 la Legea nr. 292/2018 privind evaluarea impactului anumitor proiecte publice și private asupra mediului,

în temeiul prevederilor art. 7 alin. (4) din Hotărârea Guvernului nr. 144/2010 privind organizarea și funcționarea Ministerului Sănătății, cu modificările și completările ulterioare,

ministrul sănătății emite următorul ordin

 ORDIN :

 Art.1 – Se aprobă exceptarea de la aplicarea prevederilor art.11 din Normele de igienă și sănătate publică privind mediul de viață al populației, aprobate prin Ordinul ministrului sănătății nr. 1.257din 10 aprilie 2023 pentru modificarea Normelor de igienă şi sănătate publică privind mediul de viaţă al populaţiei, aprobate prin Ordinul ministrului sănătăţii nr. 119/2014 a programelor gestionate de Agentia Natională a Zonei Montane, pe perioada implementării, respectiv până la data de 29.12.2023, pentru următoarele investiții:

 a) - Centre de colectare și/sau prelucrare a laptelui, conform Hotărârii de Guvern nr.1.238/2022 privind stabilirea valorii schemei de finanţare pentru anul 2022, condiţiilor de eligibilitate, cheltuielilor eligibile, modului de acordare a finanţării, precum şi a modalităţii de verificare şi control pentru schema de finanţare în cadrul Programului de investiţii pentru înfiinţarea centrelor de colectare și/sau prelucrare a laptelui în zona montană

 b) - Stâne montane, conform Hotărârii de Guvern nr.1.239/ 2022 privind stabilirea valorii schemei de finanţare pentru anul 2022, condiţiilor de eligibilitate, cheltuielilor eligibile, modului de acordare a finanţării, precum şi a modalităţilor de verificare şi control în cadrul Programului de investiţii pentru înfiinţarea stânelor montane

 c) - Centre de colectare sau de colectare si prelucrare a fructelor de pădure, a ciupercilor și/sau a plantelor medicinale și aromatice din flora spontană și/sau de cultură conform Hotărârii de Guvern nr. 1.240/2022 privind stabilirea valorii schemei de finanţare pentru anul 2022, a condiţiilor de eligibilitate, a cheltuielilor eligibile, a modului de acordare a finanţării, precum şi a modalităţilor de verificare şi control în cadrul Programului de investiţii pentru înfiinţarea centrelor de colectare sau de colectare şi prelucrare a fructelor de pădure, a ciupercilor şi/sau a plantelor medicinale şi aromatice din flora spontană şi/sau de cultură în zona montană

 Art. 2 - Prezentul ordin se publică în Monitorul Oficial al României, Partea I.

  **MINISTRUL SĂNĂTĂȚII**

 **Prof.Univ.Dr. Alexandru Rafila**

 **Ordin** pentru aprobarea exceptării de la aplicarea prevederilor art.11 din Normele de igienă și sănătate publică privind mediul de viață al populației, aprobate prin Ordinul ministrului sănătății nr. 119/2014, a programelor gestionate de Agenția Națională a Zonei Montane, pe perioada implementării investițiilor, respectiv până la data de 29.12.2023

|  |  |  |  |
| --- | --- | --- | --- |
| **Structura**  | **Data Solicitării Avizului** | **Data Obținerii Avizului** | **Semnătura** |
| **Direcția Generală Sănătate Publică și Programe de sănătate** **Director General** **Dr. Amalia ȘERBAN** |  |  |  |
| **STRUCTURI AVIZATOARE** |
| **Direcția Generala Juridică****Serviciu Avizare Acte Normative** **Director** **Ionuț Sebastian IAVOR****Șef Serviciu****Dana Constanța EFTIMIE**  |  |  |  |
| **Inspecția Sanitara de Stat****Director****Maria Mioara COMANA** |  |  |  |
| **Secretar General** **Alexandru Mihai BORCAN** |  |  |  |